cyanic-selkie/wikianc huggingface dataset:
Det Vestlandske Dampskibsselskab
Det Vestlandske Dampskibsselskabvar eit dampskipsreiarlag på Vestlandet, skipa i 1878. Selskapet kom i stand etter at dei tre reiarlaga som dreiv DS «Vikingen», DS «Folgefonden» og DS «Lyderhorn» i fart mellom Bergen–Hardanger–Stavanger, slo seg saman i 1878. DS «Lyderhorn» var bygd ved Bergens mekaniske verksted i 1878 og var eit hurtigskip som skulle trafikkere strekninga Bergen–Stavanger. Dette skipet viste seg å vere særs dyrt i drift og det førte til at selskapet lenge sleit med økonomien. Til slutt vart det overteke av Hardanger Søndhordlandske Dampskibsselskab (HSD) i 1883. Denne samanslutninga vart rekna for å vere det viktigaste som skjedde i historia til dampskipsfarten i Hordaland, og hadde særs stor tyding for den økonomiske utviklinga i Hardanger og Sunnhordland.
Kjelder
''
Gulen Sparebank
Gulen Sparebank blei etablert i 1885 i Gulen kommune i Vestland. I 1984 gjekk Gulen Sparebank med i Sunnfjord Sparebank. Denne danna saman med andre bankar i Sogn og Fjordane Sparebanken Sogn og Fjordane i 1988.
Flesa
Flesa er ei isolert klippe som ligg 13 km aust for Borgmassivet i Dronning Maud Land i Antarktis. Ho vart kartlagt av norske kartografar frå landmålingar og flyfoto av Maudheimekspedisjonen (1949–52) og frå flyfoto av den norske ekspedisjonen 1958–59.
Solomon Saddle
Solomon Saddle er eit snødekt skard (kring 1850 moh) som ligg mellom toppen av Solomonbreen og Fosterbreen, sør for Fisher Bastion i Royal Society Range i Victoria Land. Det vart namngjeve av Advisory Committee on Antarctic Names (US-ACAN) i 1994 i samband med Solomonbreen.
Volumeter
Volumeter eller volumenometer er eit apparat til å avgjere volumet av pulvermengder. Målinga er basert på Boyle-Mariotte-lova. I ei luftmengd avsperra over kvikksølv, blir trykket målt ved to (el. fleire) kjende volum. Deretter blir pulveret ført inn og målingane blir gjenteke. Då luftvolumet no er forminska med volumet av pulveret, får ein andre talverdiar, og av dette kan det søkte volumet bereknast.
Kjelder
Volumeter. (2009, 15. februar). I Store norske leksikon. Henta 2. november 2013 frå http://snl.no/volumeter.
Dulha Bhatti
Dulla Bhatti eller Dulha Bhatti, også kjend som Abdullah Bhatti var ein opprørsleiar eller banditt frå Panjab i det dåverande Mogulriket. Han leia eit opprør under stormogul Akbar si regjeringstid.
Dulha Bhatti levde samtidig med fakiren Shah Hussain, som minna livet hans gjennom lyrikk. Ifølgje sufidiktaren var dei siste orda til Dulha Bhatti: «Ingen ærefull son av Panjab vil nokon gong selja jorda i Panjab.»
Soge
Sogene om Dulha Bhatti voks til etter at han var død. Han skal ha kome frå Pindi Bhattian i Panjab, og tilhøyrd ein muslimsk radjput-familie av lokale høvdingar frå zamindar-, eller landeigar-, klassen. Både faren og bestefaren hans skal ha blitt avretta for å gjera opprør mot eit nytt, sentralisert system for skatteinnkrevjing innført av Akbar. Dulha skal ha blitt fødd fire månader etter at faren døydde.
Akbar sin son, Shaikhu eller Salim (seinare stormogul Jahangir), skal ha blitt fødd same dagen som Dulha. Ifølgje spådommar ville prinsen bli modig og lukkast i framtida om han blei oppfostra av ei radjput-kvinne, og mor til Dulha, Ladhi blei gjeven oppgåva. Dette blir også sett på som eit vis å knyta alliansar med Bhatyi-slekta. For å verna sonen fortalde ikkje Ladhi kva som hadde hend med faren og bestefaren hans, og låste vekk våpena deira. Han fann først ut sanninga etter at ei landsbykvinne hadde spurd han kvifor han ikkje hemna faren og bestefar sin.
Ifølgje overleveringane blei Dulha Bhatti til ein såkalla sosial banditt som gjorde opprør mot mogulstyret. Han blir framstilt som ein Robin Hood-aktig figur som stal frå dei rike og gav til dei fattige. Han skal ha redda jenter frå å bli bortførte og gjort til slavar, og i staden arrangert ekteskap for dei og gjeve dei medgift.
Dulha Bhatti skal ha hatt både Akbar og sonen hans i si makt. Ved eit høve skal prins Salimha kome inn i territoriet hans under ei jakt. Bhatti slapp han laus ettersom han ikkje var i konflikt med prinsen, berre far hans. Ved eit anna høve skal Akbar ha vore åleine og blitt fanga av mennene til Dulla Bhatti. Framfor Dulla Bhatti skal Akbar ha kome seg unna ved å lata som om han var narren til stomogulen.
Til slutt blei Dulha Bhatti fanga og drepen av Akbar sine menn. Han blei minna i songar (vaar) og dhadi-framføringar. Under feiringa av lohri har ein også hugsa han som ein helt, og songen «Sundri-Mundri» er blitt sungen til ære for han. I 1973 skreiv Najm Hussein Syed eit skodespel, Takht Lahore, basert på sogene om livet hans.
Kjelder
Bibliografi
MGP Nordic 2009
Melodi Grand Prix Junior Nordic 2009 (MGP jr. Nordic 2009) var den femte gongen Melodi Grand Prix Junior Nordic vart arrangert. Konkurransen vart halden i TV-huset i Stockholm i Sverige. Finalen fann stad laurdag 28. november. Sverige vann konkurransen med den svenske songen «En vanlig dag», framført av Ulrik Munther.
Afándou
Afándou (gresk Αφάντου) er ein landsby og tidlegare kommune på austsida av øya Ródos i periferieininga Ródos i periferien Dei sørlege egeiske øyane i Hellas. Afándou inngår frå 2011 som ei kommunaleining i kommunen Ródos.
Ved folketeljinga i 2011 hadde kommunaleininga Afándou 6 911 innbyggjarar, medan tettstaden med same namn hadde 6 072 innbyggjarar.
Ekesteinen
Ekesteinen er ei isolert klippe 39 km søraust for Smirnov Peak i Sjtsjerbakovkjeda, ved austenden av Orvinfjella i Dronning Maud Land i Antarktis. Ho vart kartlagd frå flyfoto og landmålingar av Den sjette norske antarktisekspedisjonen i 1956–60.
Le Duan
Lê Duẩn eller Le Duan var ein vietnamesisk politikar.
Lê Duẩn var fødd som Lê Văn Nhuận i landsbyen Bich La village i Quảng Trị-provinsen den 7. april 1907 (eller 1908 ifølgje nokre kjelder) i ein fattig familie med fem barn. Han blei utdanna i det franske kolonisystemet og fekk arbeid hjå Det vietnameiske jernbaneselskapet i Hanoi på 1920-talet. Gjennom arbeidet kom han i kontakt med fleire kommunistar. På denne tida blei han marxist. Han blei medlem av den revolusjonære ungdomsligaen i 1928.
I 1930 var Lê Duẩn ein av stiftarane av det indokinesiske kommunistpartiet, der han etter kvart blei ein av leiarane i Vietnam, både innan parti og statsstyre. Han var fengsla av kolonistyresmaktene få 1931 til 1937. Frå 1937 til 1939 steig han i gradene innan partiet, og blei med i sentralkomiteen. Han blei fengsla igjen året etter for oppvigleri. Etter fem år i fengsel blei han sleppt fri, kort tid etter Augustrevolusjonen i 1945, då det indokinesiske kommunistpartiet tok makta. Han blei ein støttespelar for den vietnamesiske kommunistleiaren Hồ Chí Minh.
Splettstoesser Pass
Splettstoesser Pass er eit snødekt pass på kring 2200 moh, som går aust-vest gjennom Findlay Range nordvest for Gadsden Peaks i Admiralty Mountains i Victoria Land. Namnet vart foreslått av R.H. Findlay, leiaren for geolog-gruppa frå New Zealand Antarctic Research Program (NZARP), 1981–82, som nytta dette passet på ei reise mellom Field Neve og Atkinsonbreen, ein sidebre til Dennistounbreen. Det er kalla opp etter John F. Splettstoesser, ein geolog frå Minnesota Geological Survey, som var feltkoordinator for US Antarctic Research Program (USARP) i løpet av International Northern Victoria Land Project, 1981–82.
24. serierunde i Tippeligaen 2000
'''Den 24. runden i Tippeligaen 2000''' vart gjennomført med alle kampane sundag 1. oktober 2000. Rosenborg gav frå seg poeng denne runden, då dei spelte 2-2 borte mot Vålerenga. Viking vann kampen sin borte mot Bryne 3-0 og knappa inn på leiinga til Rosenborg, som no var seks poeng med to kampar att. Rosenborg hadde så pass mykje betre målskilnad enn Viking, slik at sigeren til Rosenborg i praksis vart trygga denne runden. Brann vann 2-1 heime mot Haugesund og klatra opp på bronseplassen. Stabæk, som hadde hatt denne plassen runden før, tapte mot Lillestrøm, som passerte Stabæk og klatra til fjerdeplassen, begge eitt poeng bak Brann.
I tillegg til Haugesund, tapte Start 3-2 borte mot Tromsø. Bryne tapte som sagt mot Viking og låg no tre poeng over Vålerenga på kvalikplassen, som då vart det einaste laget i botnstriden som tok poeng.
Can the Can
«Can the Can» er ein song av den amerikanske musikaren Suzi Quatro. Det var den andre singelen hennar og den første som gjekk til topps på den britiske singellista, der han låg ei veke i juni 1973. Han nådde òg toppen av listene i fleire land i Europa og i Australia. I 1976 nådde singelen òg 56. plassen på Billboard Hot 100 i USA. Singelen vart gjeve ut på ny i Storbritannia med «Devil Gate Drive» som B-side i 1984, men nådde ikkje då singellista. Singelen gjekk igjen inn på den britiske singellista i 1987 på 87. plassen.
Singelen gjorde Quatro til den første kvinnelege bassisten som vart ei stor rockestjerne og braut dermed ein barriere for kvinner i rocken.
«Can the Can» vart skriven og produsert av Mike Chapman og Nicky Chinn.
Nina Gordon
Nina Rachel Gordon Shapiro, kjend som Nina Gordon, er ein USA-amerikansk songar, låtskrivar og gitarist. Ho var med å grunnleggja alternativrockbandet Veruca Salt og spelte på dei to første studioalbuma deira, American Thighs (1994) og Eight Arms to Hold You (1997). I løpet av den tida skreiv Gordon hitsinglane til bandet «Seether» og «Volcano Girls». Etter å ha forlate Veruca Salt gav ho ut to soloalbum, Tonight and the Rest of My Life (2000) og Bleeding Heart Graffiti (2006). Ho gjekk deretter tilbake til Veruca Salt for albumet Ghost Notes (2015).
Chadwickryggen
Chadwickryggen er eit fjell på Spitsbergen på Svalbard. Det har ei høgd på 1 640 meter over havet og er det fjerde høgaste fjellet på Svalbard.
Wiedemann–Franz-lova
Wiedemann–Franz-lova er forholdet mellom den elektriske fordelinga av varmekonduktivitet (κ) og elektrisk konduktivitet (σ) i eit metall, og er proporsjonal til temperaturen (T).
Teoretisk er proporasjonalitetskonstanten L, kjend som Lorenztalet og er lik
Denne empirisk lova er kalla opp etter Gustav Wiedemann og Rudolph Franz, som i 1853 rapporterte at κ/σ har omtrent same verdi for forskjellige metall ved same temperatur. Proporsjonaliteten til κ/σ med temperaturen vart oppdaga av Ludvig Lorenz i 1872.
Fjodor Bredikhin
Fjodor Aleksandrovitsj Bredikhin var ein russisk astronom. Han er kjend for arbeida sine om kometar, særleg forma deira. Han studerte òg meteorar og meteorsvermar
I 1857 var han professor i Moskva og 1873 direktør ved observatoriet der. I 1890–1895 var han direktør for Pulkova observatorium.
Asteroiden 786 Bredichina og krateret Bredikhin på månen er namnsette etter han.
Fylkesveg 509 i Vestfold
Fylkesveg 509 i Vestfold, Narverødvegen, går mellom Presterød og Narverød i Tønsberg kommune. Vegen er 2,7 km lang.
Puerto Princesa
Puerto Princesa er ein by på Filippinane. Han er provinshovudstad for Palawan i regionen MIMAROPA, men er sjølv ein sjølvstyrande by. Byen har 161 912 innbyggjarar (folketeljing 1. mai 2000).
Puerto Princesa Subterranean River National Park er ein del av verdsarvlista til UNESCO.
Lyset i verda
Lys er eit gjennomgåande omgrep i kristen tenking. I Bibelener lyset nemnt både i første og siste kapitel: «Då sa Gud: «Det skal bli lys!» Og det vart lys.» (1. Mos. 1,3). «Natt skal det ikkje vera meir, og dei treng ikkje lys av lampe eller av sol, for Herren Gud skal lysa over dei.» (Op. 22,5). Og i evangeliet etter Johannes omtaler Jesus seg sjølv som lyset i verda (Joh. 8,12 og 9,5). Lystenning er òg eit valfritt ledd ved dåp i Den norske kyrkja. Etter at eit lys er tent for den døypte, kan liturgen vise til Jesu ord om lyset i Joh. 8,12: «Eg er lyset i verda. Den som følgjer meg, skal ikkje vandra i mørkret, men ha livsens lys.»
Arild Hiim
Arild Hiim er ein norsk politimann, advokat, næringsdrivar og politikar frå  Hønefoss i Buskerud. Han representerte Buskerud og partiet Høgre på Stortinget i tida 1989-97.
Hiim prøvde seg i unge år som lærar og var i periodar lensmannsbetjent, det siste inn i mellom jusstudiar. Etter juridisk embetseksamen ved Universitetet i Oslo i 1972, hadde han ymse stillingar ved Ringerike politikammer på Hønefoss til 1979, så som politifullmektig og politiinspektør. I same perioden, 1972-79, var han medlem i Ringerike kommunestyre. Hausten 1979 vart han vald inn i fylkestinget i Buskerud, der han var fylkesordførar i fire år, 1980-83. Etter attval til fylkestinget i 1983 måtte Hiim vike plass som fylkesordførar, men fekk behalde plassen i fylkesutvalet. Han arbeidde så frå 1984 som disponent i Ringerikes Blad, deretter var han administrerande direktør i firma Berg & Sanboe og i Berg Eiendom 1988–89.
Hiim fekk andreplassen på Buskerud Høgre si valliste til stortingsvalet 1989. Med stor margin vart han vald til å representere partiet på Stortinget 1989-93. Saman med Høgre-kollega Hallgrim Berg representere han Buskerud også i den neste tingperioden. Alle åtte åra på Tinget hadde Hiim sete i Justiskomiteen. Etter at han gjekk ut av Stortinget i 1997 arbeidde Hiim som advokat, seinare dreiv han eige rådgjevarfirma.
Tomatkniv
Ein tomatkniv er ein liten, sagtanna kjøkenkniv til å skjera tomatar og andre grønsaker med. Sagbladet skjer lett gjennom skalet på tomaten utan å øydeleggja fruktkjøtet. Somme tomatknivar har ein splitt i spissen til å flytta dei oppskorne tomatbitane med.
Thor Hals
Thor Reidar Hals er lokalpolitikar for Høgre og ordførar i Askim kommune frå 2011.
Hals vart etter kommunevalet 2011 vald til ordførar gjennom eit samarbeid med KrF, FrP og Sp. Han vart sittande etter kommunevalet i 2015.
I perioden 2007-2001 var han varaordførar i kommunen.
Sulphide Pass
Sulphide Pass er eit pass i Victoria Land i Antarktis. Det finst frambrot av kishaldig skifer i passet, slik at det kjem ei svovelaktig lukt når ein slår på berget med ein hammar. Sulphide er eit engelsk ord for sulfid.
Dekadanse
Dekadanse (av latin de, «ned» og cadere, «falle») er ei nemning litteraturkritikarar nytta om ei gruppe forfattarar som var verksame dei siste par tiåra av 1800-talet. Dei same forfattarane tok nemninga i bruk om seg sjølve, og gav nemninga eit positivt verd. Dekadansen var særleg knytt til litteratur- og kunstretninga symbolismen, og vert elles gjerne knytt til omgrepet fin de siècle.
Omgrepet dekadanse stammar frå teorien om at eit samfunn er i ei nedgangstid grunna moralsk forfall. Kroneksemplet er det gamle Roma, som det vart påstått gjekk under grunna dei styrande sine moralske utskeiingar. Omgrepet kan daterast tilbake til 1700-talets Frankrike, mellom anna hos Montesquieu. Det vart brukt av kritikarar som eit skjellsord mot Victor Hugo i sær, og allment om romantikken. Théophile Gautier og Charles Baudelaire markerte derimot avstand til positivisme og banal framskrittsoptimisme med den same nemninga.
I 1880-åra danna seg ei fast gruppering av franske forfattarar som kalla seg dekadentar. Det var Paul Verlaine som fyrst byrja kalla seg sjølv for dekadent, ei nemning som hadde vore nytta i ei samling parodier av Gabriel Vicaire and Henri Beauclair. Paul Verlaine var ein av skribentane i avisa Le Décadent, som vart skipa av Anatole Baju og kom ut mellom 1886 og 1889.
Verka av Charles Baudelaire vart ei viktig inspirasjonskjelde for dei dekadente forfattarane i Frankrike, som særleg er representert ved Stéphane Mallarmé, Paul Verlaine, Arthur Rimbaud, Paul Adam, Anatole Baju, Maurice Bouchor, René Ghil, Maurice Maeterlinck, Stuart Mérill, Jean Moréas, Francis Poictevin og fleire. Den mest kjende romanen frå denne gruppa er Joris-Karl Huysmans' À rebours frå 1884. Som litterær rørsle vert dekadansen i dag rekna som ein overgang mellom naturalismen og modernismen.
I England vert forfattarane Oscar Wilde, Arthur Symons, Ernest Dowson, Eric Stenbock og Lionel Johnson og illustratøren Aubrey Beardsley rekna til dei dekadente, og i Austerrike og Tyskland stod Arthur Schnitzler, Rainer Maria Rilke og brørne Mann som dei fremste. Den belgiske biletkunstnaren Félicien Rops si erotiske kunst spelte òg ei viktig rolle.
I norsk litteraturhistorieskriving har dekadanse vorte brukt om verk som Trætte Mænd (1891) av Arne Garborg, I afgrunden (1898) av Gabriel Finne og Mod Kvæld (1900) av Tryggve Andersen. I skandinavisk litteratur elles vert Herman Bang, Ola Hansson og Emil Kléen rekna til dei dekadente. Litteraturforskaren Per Thomas Andersen tok i 1992 doktorgraden på Dekadanse i nordisk litteratur 1880–1900.
Cholmaksla
Cholmaksla er eit fjell på Spitsbergen på Svalbard. Det har ei høgd på 532 meter over havet.
Jørgen Brekke
Jørgen Brekke er ein norsk kriminalforfattar. Han debuterte i 2011 med romanen Nådens omkrets. Andreboka, Drømmeløs, vart utgjeven i januar 2012, og den tredje i serien, Menneskets natur, kom i februar 2013.
Brekke er oppvaksen i Horten og er utdanna lektor frå NTNU. Han er busett i Trondheim og arbeider deltid innan omsorg og som frilansjournalist. Han har mellom anna skrive for magasinet Levende Historie.
Debutboka fekk positive kritikkar, var hovudbok i Bokklubben Nye Bøker og er seld til ti land. Brekke fekk Norlis debutantpris for boka.
Trondheimspolitimannen Odd Singsaker er hovudperson i dei tre første bøkene hans, og hendingar langt attende i historia er delar av handlinga.
Ola Johannesson Vik
Ola Johannesson Vik var ein norsk lærar og bladutgjevar frå Viksdalen i Sunnfjord kommune i Sogn og Fjordane. I 1879 busette han seg i Dalen krins i Bremanger, og i 1890 kjøpte han prenteverk og gav ut på eige forlag fleire mindre bøker/hefter og blada "Forteljaren" (1891-92) og "Livet" (1893). Vik var også engasjert i fråhaldsrørsla, kristent arbeid og målreising.
Erik Unaas
Erik Mogens Unaas er ein norsk redaktør og lokalpolitikar for Høgre. Han er ordførar i Eidsberg kommune.
Fylkesveg 510 i Vestfold
Fylkesveg 510 i Vestfold går mellom Olsrød og Vallø i Tønsberg kommune. Vegen er 3,2 km lang.
DS «Folgefonden»
D/S «Folgefonden» var eit dampskip bygt i 1875 for I/S Folgefonden som lokalrutebåt. Skipet kosta den gongen kr. 140 000.
I følgje Bergens Tidende ankom skipet Bergen 27. desember 1875 og overtok ruta til Stavanger og Hardanger etter DS «Vikingen». 17. februar 1876 gjekk skipet på grunn på ein holme ved Sunde i Kvinnherad, men kunne halde fram mot Stavanger og vart først reparert då ho kom til Bergen att. Tidleg i november 1876 fall kapteinen på skipet, Ole Olsen, i mørkret ned i ei luke og vart hardt skadd. Ei veke seinare omkom han av skadane han pådrog seg.
Alt i 1878 vart skipet selt til Det Vestlandske Dampskibsselskab, før det i 1883 vart overteke av HSD i Bergen. Det gjekk i teneste for HSD fram til 1908. Den 22. august dette året grunnstøytte skipet på Trøskenesfluen ved Skånevik og sokk på reisa mellom Bergen og Sunnhordland med post og passasjerar. 23 passasjerar og tre av besetninga omkom i forliset. Vraket vart sidan heva og opphogd.
To Play Some Music
«To Play Some Music» er den første singelen til den amerikanske rockegruppa Journey. Han var opphavleg fjerdesporet på det sjølvoppkalla debutalbumet deira frå 1975.
Singelen kom ut i juni 195 med instrumentalen «Topaz» som B-side. «To Play Some Music» var skriven av Gregg Rolie og Neal Schon, medan «Topaz» var skriven av George Tickner.
«To Play Some Music» selde aldri godt nok til å gå inn på noko singelliste.
Sally Taylor
Sarah Maria Taylor er ein USA-amerikansk songar-låtskrivar. Taylor er dotter til Carly Simon og James Taylor, og syster til musikaren Ben Taylor. I tillegg til solokarrieren sin er Taylor tidlegare medlem av indiebandet The Slip.
Taylor er òg ein filantrop, som arbeider for å løysa problemet med landminer i Søraust-Asia.
Toboggan Gap
Toboggan Gap er eit pass gjennom Millen Range like nord for Turret Peak. Det er ein god stad å køyre slede frå polarplatået til Pearl Harborbreen. Det vart namngjeve av den sørlege gruppa til New Zealand Federated Mountain Clubs Antarctic Expedition (NZFMCAE), 1962-63.
Sansana
Sansana (hebraisk skrift סנסנה, tyder Palmetre) er ei religiøs, kollektiv busetjing sør i Judeafjella på den okkuperte Vestbreidda. Han ligg sørvest for Hebron og like over Den grøne linja og er underlagt Har Hevron regionale kommune. I 2006 hadde han 244 innbyggjarar. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Landsbyen vart grunnlagd i 1997 som ei Nahal-busetjing. Dei første sivile innbyggjarane kom her 21. april 1999.
Namnet er henta frå ein bibelsk landsby som låg i nærleiken (Josva 15:31) og frå Høgsongen 7:9.
Leizu
Leizu, også kjend som Xi Lingshi (, Wade-Giles Hsi Ling-shih, 'frua frå Xiling'), er ei legendarisk kinesisk keisarinne som skal ha funne opp silkemaking og er blitt opphøgd til guddom for silke. Leizu var kona til Den gule keisaren, Huang Di, som også var knytt til utviklinga av klede.
Monopol express
Monopol express er eit brettspel utgitt av Parker Brothers. Målet er å bli den første til å tjene 15.000 poeng ved å samle fargegrupper.
Leizu
I ulike kinesiske tradisjonar er oppfinnaren av silke nemnd med ulike namn, eller berre som «den første silkemakaren». Andre namn for henne er «Cangu-gudinna» (蚕姑圣母, Cángū shèngmǔ; Cángū betyr 'silkeorm') eller Can Nainai ('Silkeorm-mor').
Soon Over Babaluma
Soon Over Babaluma er det sjette studioalbumet til den tyske rockegruppa Can. Dette var det første albumet til bandet utan solovokalist, etter at Damo Suzuki slutta i bandet i 1973 då han gifta seg med den tyske kjærasten sin. I staden er det gitaristen Michael Karoli og klaverspelaren Irmin Schmidt. Det er òg det siste albumet deira som vart skapt ved hjelp av ein tosporsopptakar.
Leizu
Keisarinna og den gule keisaren
Shiji ('Nedteikninga til historikaren') frå Han-dynastiet fortel at Leizu frå Xiling blei teken som førstekone av Den gule keisaren (Huangdi). Ho oppmuntra til morbærtre-dyrking, dreiv sjølv med silkeorm-hald, og skal ha funne opp vevstolen. I ei soge blir det fortald at Leizu møtte keisaren medan ho mata silkeorma og lærte han om silkemaking. Deretter gifta han seg med henne. I andre versjonar av soga oppdaga keisarinna silke då ein silkeorm fall oppi tekoppen hennar.
Den gule keisaren er også sjølv blitt knytt til oppfinninga av silkeproduksjon; mellom anna i Nordlege Qi (550-581). Keisaren var elles også knytt til innføringa av «siviliserte», lange klede av silke og hamp framfor skinnklede. I andre soger blir Po Yu, ein av keisaren sine tenestemenn, nemnd som opphavsmann til vevstolen.
Frøydis Armand
Frøydis Armand var ein norsk skodespelar. Ho var dotter av skodespelaren Eilif Armand og syster av skodespelarane Merete Armand og Gisken Armand. Armand var tidlegare gift med skodespelaren Helge Jordal, og var mor til Matias Armand Jordal og Marte Armand Remlov og Eilif Armand Evje.
Leizu
Historisk utvikling og tilbeding
Den første silkeutvinnaren blei først nemnd som ei kvinne ved namn Leizu, eller frua av Xiling, frå den Nordlege Hsu-tida (557-581). På denne tida ofra også keisarinna til henne som silkeguddom.
Soon Over Babaluma
Den ambiente stilen på det førre albumet Future Days vert her pressa enno lenger, som på «Quantum Physics». Albumet har òg nokre meir rytmiske spor, som «Chain Reaction» og «Dizzy Dizzy».
Frøydis Armand
Teater
Armand debuterte ved Nationaltheatret som Regine i Gengangere i 1972. Ho har sidan vore tilsett ved teateret og spelt eit femtitals roller, blant andre Lucy Brown i Tolvskillingsoperaen, Desdemona i Othello, Mary Cavan Tyrone i Lang dags ferd mot natt, Den eldre kvinna i Dødsvariasjoner, den kvinnelege hovudrolla i Kirsebærhaven, forteljaren i Nattergalen og mora i Blodbryllup. På Torshovteatret har ho blant anna spelt Marie i Woyzeck.
Soon Over Babaluma
Mottaking
Soon Over Babaluma vart godt motteke. Den amerikanske musikkjournalisten Robert Christgau gav albumet ei positiv melding os skreiv «så langt überrock gjeld, så er dette underhaldande nok, og tikkar avgarde med forskjekllige måteleg fengslande sci-fi-lydar, somme av dei melodiar». Den amerikanske musikaren Dominique Leone gav albumet 8,9 av 10 og i meldinga hans i 2005 for Pitchfork Media skreiv han at han var «heile tida overraska over kor klårt alt høyrtes ut, som om bandet spelte inn alt dette i løpet av ei einast lang inspirert innspeling. Noko av det store med Can var omtanken for detaljar og at dei forstod at kvar einaste vesle augneblink i løpet av ein song kan påverke drivkrafta til heile stykket. Det er ingen små mirakel her: sjølv om det er trist å tenke på at desse albuma representerer den siste store perioden til Can, høyrtes ingen av augneblinka deira betre ut». I meldinga si for Allmusic, skreiv Ned Raggett at «Med Suzuki borte, delte Karoli og Schmidt no vokalen. Heldvis prøver ingen av dei å etterlikne Mooney eller Suzuki, og lagar heller sin eigen lågmeldte måte å gjere det på», og gav albumet fire av fem stjerner.
Leizu
Historisk utvikling og tilbeding
Liknande, men mindre seremoniar fann stad blant folket. Silkemakarar kunne til dømes ofra mat og drikke same dag som dei la silkeormegg ut på papir før dvalen deira (etter ei skildring frå ca. 1090). Ei anna ofringstid kunne vera når silkeormane klekka (skildring frå 1741). I folkeleg tradisjon heldt tilbedinga seg ved like i silkeproduserande område fram til 1900-talet. Ei skrift frå 1899 skildrar storstilt tilbeding av henne under nyttårsfeiringa i Sichuan. Dyrkinga av silkegudinna gjekk likevel tilbake etter Taipingopprøret (1850-1864), som også råka mykje kinesisk silkeindustri.
Frøydis Armand
Teater
Ho har tolka fleire Ibsen-roller, som Bolette i Fruen fra Havet, Hedda i Hedda Gabler, Nora og fru Linde i Et Dukkehjem, Hjørdis i Hærmennene på Helgeland, Gina Ekdal i Vildanden, Rottejomfruen i Vesle Eyolf, Madame Helseth i Rosmersholm og Gunhild Borkman i John Gabriel Borkman.
Soon Over Babaluma
Kjelder
🇨🇦
Leizu
Anna tilknyting
Silkegudinna er knytt til stjernebildet «dei fire hestane» som er danna av dei fire stjernene β Sco, δ Sco, π Sco og ρ Sco i stjernebiletet Skorpionen. I nokre forståingar er stjernebildet anden hennar.
Frøydis Armand
Dukketeater
Armand har òg vore dokkespelar. I 1968 medverka ho i oppsetninga av Mikko Matti og vennene hans, som Julian Strøm og Birgit Strøm var ansvarlege for. På scena medverka òg Kjell Kjær og Elisabeth Strøm Henriksen.
Leizu
Anna tilknyting
Andre silkegudinner er blitt knytt til silkeoppfinnaren gjennom tidene. Yuan-Yu og prinsesse Yu er to av desse, San-ku ('tredje tante') og Ta-ku ('store tante'), 'silkeorm-mora' og 'hestehovud-kvinna' er døme på desse.
Frøydis Armand
Film og fjernsyn
Armand har spelt i ei rekkje filmar, mellom anna Hustruer I, II og III. Ho har hatt ei gjesterolle i komiserien Mot i brøstet og spelt i mini-TV-serien Berlinerpoplene. I 2009 byrja ho i Hotel Cæsar i rolla som Dagny Dallimore.
Prisar og utmerkingar
Armand har vorte heidra med Gösta Ekmans minnespris og Per Aabels ærespris.
Filmografi (utval)
Frøydis Armand har òg spelt Nissekusine i Amalies jul og i Jul på Månetoppen.
St. Pölten
Sunpor Kunststoff er eit selskap oppretta i Sankt Pölten og eigd av den norske rikmannen Olav Nils Sunde. Verket/fabrikken sysselset i underkant av 200 menneske og framstiller polystyren-produkt.
Blue Ridge Mountains
Blue Ridge Mountains er ei av dei parallelle stratiografiske fjellkjedene som utgjer Appalachane i det austlege USA. Ho består av granitt og noko gneis, og strekker seg opp til 2037 meter over havet.
Fjellkjeda omsluttar elvedalen i Shenandoah- og Potomac-elvene, og strekker seg gjennom delstatane Georgia, Sør-Carolina, Nord-Carolina, Virginia, Vest-Virginia, Maryland og Pennsylvania. Kittatinny Mountains og Shawangunk Ridge i respektivt New Jersey og New York er framhaldet av fjellkjeda nordover.
I dagleg tale nyttar ein namnet Blue Ridge Mountains primært om den austlegaste kjeda i Appalachane, men geologisk omfattar fjella òg Great Smoky Mountains, Great Balsams med fleire, i tillegg til ein del av Shenandoah Valley.
Fjellkjeda er ei av verdas eldste fjellkjeder, somme delar meir enn ein milliard år gamle. Fjella er hovudsagleg granitt og omdanna (metamorfisk) vulkansk materiale (gneis). I den delen av fjellkjeda som går gjennom Virginia, finn ein òg ein del kalksteinsformasjoner med eit stort tal større og mindre holekompleks, som Luray Caverns, Grand Caverns, Endless Caverns, Shenandoah Caverns.I North Carolina finn ein berre eit enkelt holekompleks, nemleg dei forholdsvis små Linville Caverns.
I den sørlege delen av Blue Ridge Mountains finn ein størsteparten av dei høgaste fjella i Appalachane. Såleis er det berre i North Carolina og Tennessee 39 fjell på meir enn 1.800 meter, medan det i den nordlege delen av Appalachane berre er eit enkelt fjell over 1 800 meter. Fjellkjedas høgste fjell er Mount Mitchell i North Carolina med sine 2 037 moh., medan Grandfather Mountain, òg i North Carolina, med 1 817 meter er det høgste fjellet i den austlegaste delen av kjeda.
Gjennom den sørlege delen av fjellkjeda går Blue Ridge Parkway, ein 750 km lang, naturskjønn veg som knyter saman dei to nasjonalparkane Great Smoky Mountains National Park i North Carolina og Shenandoah National Park i Virginia.
Ragnvald Karl Olav Høier
Ragnvald Karl Olav Høier var ein norsk fysikar. Han er kjent for arbeidet sitt innan material- og faststoff-fysikk med elektrondiffraksjon og materialstudier med elektronmikroskopiske metodar som dei viktigaste felta.
Gamalejahamaren
Gamalejahamaren  er ei klippe 3,5 km søraust for Smirnov Peak, og er enden av ei rekkje klipper som strekkjer seg aust frå Sjtsjerbakovkjeda i Orvinfjella i Dronning Maud Land i Antarktis. Ho vart grovt kartlagt frå flyfoto av Den tredje tyske antarktisekspedisjonen i 1938–39 og vart kartlagt frå flyfoto og landmålingar av Den sjette norske antarktisekspedisjonen i 1956–60. Den sovjetiske antarktisekspedisjonen kartla ho på ny i 1960–61 og kalla klippa opp etter den sovjetiske forskaren P. Ja. Gamaleja.
Ialysós
Ialysós (gresk Ιαλυσός), og kalla Trianda (gresk Τριάντα), er ein landsby og tidlegare kommune nordvest på øya Ródos i periferieininga Ródos i periferien Dei sørlege egeiske øyane i Hellas, om lag 8 kilometer frå Ródos by. Ialysós inngår frå 2011 som ei kommunaleining i kommunen Ródos.
Ved folketeljinga i 2011 hadde kommunaleininga Ialysós 11 331 innbyggjarar, som alle budde i tettstaden med same namn.
Septemvri
Septemvri (bulgarsk Септември) er ein by og ein kommune i provinsen Pazardzjik i Bulgaria. Kommunen omfattar byane Septemvri og Vetren, i tillegg til 13 andre busetnader.
Kommunen har eit areal på 349 km2. Ved folketeljinga i 2011 hadde kommunen 25 794 innbyggjarar, medan sjølve byen hadde 7 869 innbyggjarar.
Dei største busetnadene i kommunen er:
Carel Fabritius
Carel Fabritius var ein nederlandsk kunstmålar, ein av dei mest talentfulle elevane til Rembrandt. Også to av brørne hans var målarar; Barent Fabritius som var aktiv i Amsterdam og Johannes Fabritius som var aktiv i Hoorn.
Liv og gjerning
Fabritius var son til ein skulelærar og voks opp i Beemster. Nitten år gammal gifta han seg med syster til den lokale presten, ekteparet flytta straks til Amsterdam. Truleg byrja han omgåande å arbeide i verkstaden til Rembrandt. Anten fekk han plass som elev, noko han eigenleg var for gammal til, eller så tok han til som medarbeidar til meisteren.
Fabritius var den einaste som utvikla ein sjølvstendig stil av dei som arbeidde under Rembrandt. Til skilnad frå Rembrandt og hans markerte kontrastar, er Fabritius sin portrett delikat opplyst mot lysfarga, strukterte bakgrunnar. Han fjerna seg frå renessansen sitt fokus på ikonografi og var i staden meir oppteken av dei tekniske sidene ved måling. For å få meir lys i bileta sine, nytta han seg av kjølige fargeharmoniar.
Etter kona hans døydde i 1643 kom Fabritius i alvorleg pengeknipe. Han opparbeidde gjeld, noko som forfylgde han livet ut. Etter ein del år i Amsterdam, flytta han til Delft, der han i 1652 vart medlem av Sint-Lucasgildet.
Fabritius var også interessert i komplekse og romlege effektar, noko ein ser i det overdrivne perspektivet i måleriet Utsyn i Delft, med buda til ein seljar av musikkinstrument frå 1652. Han synte framifrå evner i å måle med ein pensel full av måling, som i Stillits frå 1654. Alle desse elementa finst i arbeid av dei to målarane i Delft med størst ry; Johannes Vermeer og Pieter de Hooch. Det er sannsynleg Fabritius hadde sterk innverknad på målarstilen deira.
12. oktober 1654 eksploderte eit krutlager i Delft. Store delar av byen vart øydelagd og fleire menneske omkom, mellom dei Carel Fabritius som arbeidde like i nærleiken av krutlageret. Eksplosjonen og dei påfylgjande brannane førte til at fleire av måleria hans brann opp. Ein kjenner til einast 14 bevarte måleri etter han.
Qatar i Eurovision Song Contest
Qatar har aldri delteke i Eurovision Song Contest, men har fleire gongar vist interesse. I 2009 sendte dei ein ikkje-tevlingsdelegasjon til tevlinga i Moskva. Landet har ikkje fullt medlemskap, noko ein må ha for å delteke i tevlinga. Den nasjonale kringkastaren Qatar Radio hadde eit ynske om å debutere i 2011, men det skjedde ikkje.
Kjelder
Mislukte pogingen om deel te nemen aan het Eurovisiesongfestival
Håkon Randal
Håkon Olav Randal var ein norsk høgrepolitikar frå Eivindvik i Gulen kommune. Randal var son til ordføraren Søren Randal.
Biografi
Randal arbeidde som lærar, rådgjevar og skulestyrar i åra 1962 - 1973 m.a. ved ungdomsskular i Manger og Bremnes. Han vart stortingsrepresentant for Hordaland frå 1973 til 1985, og var medlem av presidentskapen i Stortinget 1981-1985, og medlem av Høgre sitt gruppestyre i same periode. Frå 1984 til 1998 hadde Randal så stillinga som fylkesmann i Hordaland.
Randal hadde ei lang rekkje politiske verv. Av desse kan nemnast medlemskap av fylkesskulestyret i Hordaland 1972-1974, leiar i Mongstad-utvalet frå 1985, leiar i rådet for tusenårsjubileet for Den norske kyrkja 1988 - 1995, styremedlem og styreleiar i Hordaland Høgre 1977-1979, medlem av sentralstyret i Høgre 1977-1984 og 1. viseformann i Høgre 1980-1984.
Shim'a
Shim'a (hebraisk skrift שִׁמְעָה), òg Yonadav (hebraisk skrift יוֹנָדָב), er ein ikkje-religiøs jødisk landsby og israelsk busetjing sør i Judeafjella på den okkuperte Vestbreidda langs Den grøne linja sør for Livneh og Omarim. Han ligg på ei høgd 600 meter over havet og er underlagt Har Hebron regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Håkon Randal
Biografi
Vidare var Randal leiar i Bergen Forsvarsforening 1989-1993 og president i Norsk Forsvarsforening frå 2001. Frå 2006 var han formann i Hordaland Senior Høgre.
Shim'a
Busetjinga vart først grunnlagd i 1982 som ein militær pionerutpost for Nahal og demilitarisert i 1988. I 2007 budde åtti familiar i Shim'a. Han er kalla opp etter Jonabab son av Shimeah (bror til kong David (2 Samuel 13:3)).
Welsh corgi pembroke
Welsh corgi pembroke (FCI #039) er ein gjetarhund som stammar frå Wales. Hunden er ein hasegjetar, det vil seia at han nappar kyrne i haseane for å få dei til å gå dit han vil. Når så kyrne sparkar for å bli kvitt hunden, kan han smetta unna på sine korte bein.
Hunderasen er systerrasen til welsh corgi cardigan, noko som tyder at desse rasane opptrer ved sidan av kvaerandre på stamtreet.
David Cross
David Cross er ein fiolinist fødd i Plymouth i England, mest kjend for å ha spelt med progressiv rock-bandet King Crimson i 1970-åra (særleg på Larks' Tongues in Aspic, Starless and Bible Black og Red). Han spelar òg klaverinstrument og Mellotron.
Sidan midten av 1980-åra har han leia sitt eige band.
Ujjain
Ujjain (engelsk uttale /udʒˈain/) er ein by i den indiske delstaten Madhya Pradesh. Han ligg ved austbreidden av elva Shipra. Byen har ca. 515 000 innbyggjarar (2011). Ujjain er blant dei eldste byane i India. Han har ei viktig kulturell og religiøs tyding, og er ein av dei sju viktige valfartsstadene til hinduar.
Byen ligg i Malwa-regionen, rundt 5 mil nordvest for Indore. Han er eit jernbaneknutepunkt og har mykje handel av jordbruks- og tekstilprodukt. Ujjain har også ein bomulls- og næringsmiddelindustri. Byen har eit universitet som blei grunnlagd i 1957.
Pionerplante
Pionerplante er ein planteart, som er mellom dei første til å etablere seg etter katastrofar, flatehogst eller liknande, som har utrydda eller fjerna den opphavlege vegetasjonen. Dei er kjenneteikna ved at dei kan klare dei barske tilhøva på ei berr mark, og dessutan har dei anten ein særs stor, årleg frøproduksjon, eller så har dei òg ei stor mengde frø i jorda.
Slike plantar er gras, geitrams og brennesle. Typisk for desse plantane er at dei har lett for å spreie seg til andre stedar.
Pionerplantane er naudsynte for dei artane som kjem etterpå, for pionerplantene endrar samansettinga av næringssalt i jordsmonnet.
Gornyye Inzhenery Rocks
Gornyye Inzhenery Rocks er ei gruppe klipper like sør for Deildegasten i Austre Petermannkjeda i Wohlthatmassivet i Antarktis. Dei vart oppdaga og kartlagt frå flyfoto av Den tredje tyske antarktisekspedisjonen i 1938–39 og vart kartlagte frå flyfoto og landmålingar av Den sjette norske antarktisekspedisjonen i 1956–60. Dei vart kartlagte på ny av Den sovjetiske antarktisekspedisjonen i 1960–61 og namngjeve «Skaly Gornykh Inzjenerov» (Gruveingeniørklippene).
Fylkesveg 520 i Vestfold
Fylkesveg 520 i Vestfold går mellom Toverød i Sandefjord kommune og Askehaug i Tønsberg kommune. Vegen er 11,6 km lang.
Issey Nakajima-Farran
Issey Nakajima-Farran er ein canadisk fotballspelar.
Mutsuhiko Nomura
Mutsuhiko Nomura er ein tidlegare japansk fotballspelar.
Brian Labone
Brian Leslie Labone var ein engelsk fotballspelar frå Liverpool. Han spelte midtstoppar på Everton FC, og var med om å vinne ligaen to gongar og FA-cupen.
Conyers Herring
William Conyers Herring var ein amerikansk fysikar.
Brian Labone
Klubbspel
Labone var aktiv for Everton frå 1958 til 1971, spelte 534 kampar. Han vart ligameister med laget i 1963 og på ny i 1970. I 1966 kunne han som kaptein heve FA-pokalen etter finalesiger 3–2 over Sheffield Wednesday, to år seinare tapte Everton FA-cupfinalen mot West Bromwich Albion.
Landslagsspel
Labone spelte 26 landskampar for England. Tre av kampane kom i 1962/63-sesongen, resten i tida mai 1967 til 14. juni 1970. Under Fotball-VM 1970 var han midtstoppar i tre kampar. I hans siste landskamp rauk England ut av meisterskapen etter tap 2–3 mot Tyskland.
Conyers Herring
Herring er kjent for ei rekkje teoretiske arbeid innan faststoff-fysikk, spesielt innan halvleiarfysikken, mellom anna for studiet av korleis konduktansen i krystall er avhengig av retning, av termoelektrisitet og av elastiske bølgjer og energien som blir transportert av desse.
Eilif Armand
Eilif Armand var ein norsk skodespelar som var kjend frå scene og film.
Skodespelar
Armand debuterte i 1946 på Den Nationale Scene i Barrabas av Nordahl Grieg. Han var tilsett same stad frå 1948 til 1956 og igjen frå 1974. Frå 1958 til 1974 var Armand tilsett ved Nationaltheatret. I denne perioden spelte han 75 roller, blant andre Mikael i Faust (1963), Molvik i Vildanden (1964), professor Turman i Geografi og Kiærlighed (1967), professor Max Weber i Toller (1970), Oswald i Kong Lear, Jesper i Kiærlighed uden Strømper (1971) og John Morton, biskopen av Ely i Richard III's liv og død (1974).
På film har Armand blant anna hatt roller som kontrolløren i Ukjent mann frå 1951, bokbinder Lange i Bergen i Hans Nielsen Hauge frå 1961, kjøpmann Sagen i Broder Gabrielsen frå 1966, Birger, far i Marikens bryllup og den tilknappede i Lukka avdeling.
Lyrikar, omsetjar og litteraturmeldar
Ved sida av arbeidet som scenekunstnar skreiv Armand òg lyrikk, litteraturmeldingar og omsette nordisk lyrikk. Den kommunistiske avisa Friheten trykte allereie i 1946 Armand si omsetjing av svenske Erik Blomberg sitt dikt «Falskspillere», som Armand hadde henta frå Blomberg si nyaste diktsamling Nattens ögon (1944). Julaftan 1946 trykte Friheten Armand sitt eige dikt med tittelen «Et barn er født - -». Dette diktet opnar med strofene «Så armt forfrosset, grenseløst forlatt / av sol og vind, av mennesker og stjerner, / av selve livets lys! er ingen natt.» I februar 1947 opna Norges Kommunistiske Ungdomsforbund det 23. landsmøtet sitt med opplesing av Armand sin prolog Kjempende ungdom. Prologen vart trykt neste dag i Friheten. Publiseringa av tekst i avisa som var hovudorganet til Norges Kommunistiske Parti fall saman med at han var ein av fleire kunstnarar som hausten 1947 signerte eit opprop der dei oppfordra «norske åndsarbeidere» til å røysta på NKP. Oppropet vart innleidd med orda «Den optimismen som ble utløst ved nazismens fall, er hos mange i ferd med å slå om til frykt og manglende tro på framtida.» Blant dei øvrige kunstnarane som underteikna oppropet var André Bjerke, Johan Borgen, Paul Gauguin, Torborg Nedreaas og Inger Hagerup.
Familie
Eilif Armand var gift med Elisabeth. Barn deira var skodespelarane Frøydis, Merete og Gisken, og førskolelæraren og barnebokforfattaren Yngvil Armand.
Norrønafly
Norrønafly er eit norsk flyselskap med base i Rakkestad. Norrønafly vart stifta av Odvar Korsvold den 1. oktober 1953 med hangar, verkstad og kontor i den delen av Fornebu som vart kalla «Dumpa».
DS «Lyderhorn»
D/S «Lyderhorn» var eit dampskip bygt i 1878 og levert til Det Vestlandske Dampskibsselskab som lokalrutebåt i april same år. I 1883 tok HSD over drifta av skipet.
Norrønafly
Selskapet utfører service og vedlikehald på eigne og andre sine fly, og var agent og importør for Pip Aircraft og Cessna.
I 1958 skaffa Norrønafly ein Convair 240 som vart registeret i Norges luftfartøyregister som LN-LAU. I samarbeid med Erik Myhre Reisebyrå starta selskapet så med charterflygingar av pakketuristar til Mallorca. Det vart verande med denne eine sesongen. Korsvold innsåg at Norrønafly ikkje hadde økonomiske musklar til å konkurrera med dei store aktørane. Han heldt fram å satsa på marknaden han kjende best og i 1969 kjøpte han Åstorp gard i Rakkestad, der det vart anlagt hangar og flystripe (Rakkestad flyplass, Aastorp), og flytta delar av verksemda dit.
Bieknatten
Bieknatten er eit klippeframspring kring 2 km langs iskysten i Antarktis, som ligg 1 nautisk mil aust for Kamelbreen i Dronning Maud Land. Det vart kartlagt frå flyfoto og landmålingar av Den japanske antarktisekspedisjonen i 1957–62 og namngjeve Hikae-iwa av dei.
DS «Lyderhorn»
Skipet fekk ny maskin i 1897 frå Bergen mek. verksted.
1. mars 1916 kolliderte skipet i Lerøyosen med D/S «Leander» av Kristiania og sokk. Det var då på reise frå Bergen til Ålvik i Hardanger med stykkgods.
Skipet var kalla opp etter fjellet Lyderhorn i Bergen.
Narada
Narada (sanskrit नारद, Nārada) er ein vedisk rishi (lærd eller asket) skapt av guden Brahma. Narada er kjend i hindu-tradisjonar som ein reisande musikar og forteljar som tek med seg nyhende og visdom, men kan også så splid. Han opptrer i fleire hindutekstar, mellom anna Mahabharata, der han fortel Yudhishtira soga om Prahlada, i Ramayana der han åtvarer Ravana, og i puranaene. Han fortel også kong Kamsa at han kjem til å bli drepen av Devaki sitt åttande barn, som er Krisjna.
Crissier
Crissier er ein kommune i distriktet Ouest Lausannois i kantonen Vaud i Sveits. Kommunen har innbyggjarar  og eit areal på. Kommunesenteret ligg 467 meter over havet.
Crissier er ein forstad til Lausanne, og ligg fire-fem kilometer nordvest for byen.
Vetren
Vetren (bulgarsk Ветрен) er ein by i kommunen Septemvri i provinsen Pazardzjik i Bulgaria. Ved folketeljinga i 2011 hadde busetnaden 3 221 innbyggjarar.
Veto Gap
Veto Gap er eit skard mellom Tobin og Gair Mesa i Mesa Range i Victoria Land som gjer det mogeleg å nå øvre Rennickbreen frå Aeronautbreen. Det vart namngjeven «Veto» av den nordlege geolog-gruppa frå New Zealand Geological Survey Antarctic Expedition (NZGSAE), 1962–63, fordi dei avgjorde at Pinnacle Gap i nord var ei betre rute frå Rennick til Aviatorbreen.
Hellandsnuten
Hellandsnuten er eit fjell i Suldal kommune i Rogaland. Det har ei høgd på 747 moh, og utsikt over mange fjordar i indre Ryfylke. Det vanlegaste er å gå frå Eide på Sand.
Såmannssøndagen
Såmannssundagen, før kalla seksagesima eller sexagesima, av latin, 'den sekstiande dagen (før påske)', er i Den norske kyrkja nest siste sundagen i openberringstida (tida mellom jul og faste). Før liturgirevisjonen 1977/78 var septuagesima den åttande sundagen før påske, eller sundagen før fastelavn.
One Night
«One Night» er ein song skriven av Dave Bartholomew og Earl King. Han vart ein R&B-hit for Smiley Lewis i 1956, før han vart gjeven ut med større kommersiell suksess av Elvis Presley i 1959.
Smiley Lewis
Originalinnspelinga av songen av Smiley Lewis, for Imperial Records, vert stundom kalla «One Night of Sin», etter ei linje i originalteksten. Singelen nådde 11. plassen på Billboard R&B-lista tidleg i 1956.
Elvis Presley
Presley spelte inn ein versjon av songen med originalteksten den 18. januar 1957, men denne versjonen kom først ut i 1983. Både manageren til Elvis og plateselskapet hans hadde reservasjonar mot den «tvilsame» teksten. Elvis ønskte ikkje å gje opp songen, så han fortsette å spele han då han hadde ledig tid under innspelinga av Loving You, og skreiv til slutt om tekstlinja «One night of sin is what I'm now paying for» til «One night with you is what I'm now praying for.» Presley-innspelinga har Anita Steinman som ekstra medlåtskrivar, i tillegg til Bartholomew og King.
Den 23. februar 1957 i Radio Recorders i Los Angeles viste han den nye teksten og følte seg sikker på at han kom til å bli godkjend av plateselskapet. Han vart gjeven ut på singel i oktober 1958 og nådde fjerdeplassen på Billboard-lista. Songen vart publisert av Elvis Presley Music.
Presley-innspelinga vart gjeven ut som ei dobbel A-side med «I Got Stung», og nådde toppen av den brritiske singellista to gonger. I USA nådde «One Night» fjerdeplassen på poplista og tiandeplassen på R&B-lista. Songen vart den 1000. singelen som nådde toppen av den britiske singellista då han kom ut for andre gongen i januar 2005. Det var òg den siste singelen hans som kom ut på 78 RPM-plate i USA. Den 12 februar 1959 vart songen den første som nådde toppen av den irske singellista, som vart trykt for første gongen i Evening Herald. Han låg ei veke på toppen av denne lista.
Rockejournalisten Pete Johnson observerte at songen inneheld ei tredobbel nekting med tekst «I ain't never did no wrong».
Fylkesveg 522 i Vestfold
Fylkesveg 522 i Vestfold går mellom Tassebek i Sandefjord kommune og Søndre Ås i Tønsberg kommune. Vegen er 12,2 km lang.
Nykøbing Falster
Nykøbing Falster er ein by og kjøpstad på Falster i Danmark. Byen har 16 778 innbyggjarar (2018). Han er administrasjonsstad for Guldborgsund kommune og tilhøyrer Region Sjælland.
Vingardssundagen
Vingardssundagen, før kalla septuagesima, av latin, 'den syttiande dagen', er i Den norske kyrkja den tredje siste sundagen i openberringstida (tida mellom jul og faste). Før liturgirevisjonen 1977/78 var septuagesima den niande sundagen før påske, eller den andre sundagen før fastelavn.
Dagen vert kalla «vingardssundagen» fordi evangeliet som vert lese i kyrkja, er henta frå forteljingane om dei som arbeider i vingarden.
Vortex Col
Vortex Col er eit skard som fører frå platået til sørsida av Wright Upperbreen i Victoria Land. På denne staden fører vinden med seg snøfokk frå polarplatået. Vinden vert avbøygd av Mount Fleming og ført ned dette skardet. Det skildrande namnet vart gjeve av New Zealand Antarctic Place-Names Committee (NZ-APC). Vortex tyder virvel på engelsk.
Vingardssundagen
Kjelder
Kirkeåret Septuagésima
Bård Tufte Johansen
Bård Tufte Johansen er ein norsk komikar. Han har laga ei rekkje TV- og radioprogram for NRK, ofte saman med Harald Eia sidan 1994.